Prancūzijos departamentai

Prancūzijos departamentai ( – „padalijimas“) – Prancūzijos administraciniai teritoriniai dariniai, kuriuose derinamas valstybės administracijos dekoncentravimas ir vietinių valdžių decentralizavimas.

 Istorija 

Per 1789–1793 m. Prancūzijos Didžiąją revoliuciją, panaikinus karaliaus valstybinę valdžią ir aristokratijos valdžią vietose, vietoje karaliaus suformuotų 83 vietos valdymo institucijų – provincijų 1790 m. vasario 26 d. įstatymu buvo įsteigti 83 departamentai. Kiekviename departamente buvo renkama 36 narių asamblėja, kuri išsirinkdavo savo prezidentą ir paskirdavo direktoriją – vykdomąją valdžią. Kiekvienas departamentas buvo padalytas į 9 apskritis (district), šie į 9 kantonus. Komunų galėjo būti ir daugiau – kiekvienoje gyvenvietėje.

Šios reformos autorius Žanas Kasinis tikėjosi homogenizuoti visą valstybės valdymą, o svarbiausia – panaikinti išskirtines aristokratijos privilegijas. Departamentams pavadinimai buvo suteikti ne pagal jų centrų vardus, kurie asocijavosi su miestus valdžiusių aristokratų vardais, o pagal kalnų, per departamentą tekančių upių ar jų krantus skalaujančių jūrų vardus.

Prasidėjus sėkmingiems Pirmosios respublikos ir Pirmosios Prancūzijos imperijos karams šalies teritorija išsiplėtė, todėl aneksuotuose Belgijos, Nyderlandų, vokiečių pietinių žemių ir Šveicarijos regionuose buvo sudaryti nauji departamentai. 1811 m. departamentų skaičius padidėjo iki 130. Tiktai Roma, Amsterdamas, Hamburgas, Briuselis, Bordo, Orleanas, Marselis ir kai kurie kiti miestai liko prefektūromis, o Ilirijos provincijos (dabartinė Pietų Austrija, Kroatija, Šiaurės Italija, Slovėnija) padalytos į 10 intendatūrų. 1799–1802 m. departamentais buvo ir Jonijos jūros salos – Itakė, Kerkyra bei Zantas (Mer-Egée). 4 departamentai buvo įsteigti Ispanijos šiaurėje. Bet, 1815 m. žlugus imperijai Prancūzijoje liko 86 departamentai.

1848 m. okupavus Alžyrą įsteigti Alžyro, Konstantinos ir Orano departamentai. Antrosios Prancūzijos imperijos metais (1852–1871) administracinė struktūra buvo reformuota. Įsteigti Savojos, Pajūrio Alpių, Sardinijos departamentai. Tačiau po 1871 m. Prancūzijos-Vokietijos karo departamentų sumažėjo iki 86. Tik Versalio taika 1919 m. atstatė Prancūzijos praradimus.

1922 m. Belforo teritorija taip pat tapo departamentu ir jų skaičius padidėjo iki 90. 1946 m. departamentais tapo 4 užjūrio teritorijos – Gvadelupė, Prancūzų Gviana, Martinika ir Rejunjonas. 1947 m. kai kurios Alpių teritorijos prijungtos prie Italijos, todėl sumažėjo ir departamentų teritorijos. 1962 m. nepriklausomybę išsikovojo Alžyras. 1964 m. reorganizuotas Il de Fransas ir buvusiame Senos departamente įsteigti keturi departamentai – Paryžius, Aukštutinė Sena, Sena-Sen Denis ir Marnos slėnis, Senos ir Uazos departamentas padalytas į tris. 1967 m. reorganizuotas Liono regionas, 1975 m. – Korsika, tad 1976 m. departamentų skaičius padidėjo iki 100. Tačiau tiek departamentų teritorijos, tiek jų pavadinimai keičiami iki šių dienų.

 Institucijų raida 

1790–1795 m. visa vietinė valstybės valdžia buvo sukoncentruota kantonuose, o komunos turėjo pilną savivaldos autonomiją. 1800 m. vasario 17 d. įstatymu departamentus padalijus į apskritis, jose buvo įsteigtos valstybės skiriamų pareigūnų – prefektų ir subprefektų pareigybės bei renkamos prefektūrų tarybos. Departamente buvo renkama Generalinė taryba (conseil général). Nuo 1871 m. Generalinė taryba renkama visuotiniuose rinkimuose kartu su kantonų tarybomis.

2004 m. atlikus valdymo decentralizavimo reformą departamentuose liko socialinės ir ekonominės paramos, valstybinių kelių, švietimo ir paveldėjimo klausimai.

 Numeravimas 

Jau 1790 m. siekiant palengvinti pašto darbą departamentams buvo suteikti numeriai nuo 01 iki 83. Ant kiekvieno laiško ar siuntos buvo privalu rašyti departamento pašto kodą. 1922 m. departamentai pernumeruoti pagal abėcėlę nuo Nr. 01 – Enas (l‘Ain) iki Nr. 89 Jona (l’Yonne). Belforto teritorijai tapus departamentu jai suteiktas 90 numeris.

Tačiau 1964 m. reorganizavus Il de Fransą Paryžiui buvo paliktas Senos departamento numeris – 75, o Ivlinui – Senos ir Uazos numeris – 78. Kitiems naujiems departamentams suteikti numeriai nuo 91 iki 95. 1976 m. padalytai Korsikai jos Pietų Korsikos departamentui suteiktas 2A numeris, Šiaurės, Aukštutinei Korsikai – 2B. Užjūrio departamentams liko numeriai nuo 971 iki 974, nes Nr.96 nenaudojamas. Pagal tradiciją numeriai suteikti ir užjūrio teritorijoms, kuriose departamentų nėra – Sen Pjeras ir Mikelonas – 975, Majotas – 976, Volis ir Futūna – 986, Prancūzų Polinezija – 987 ir Naujoji Kaledonija – 988. Monakas, nors ir nėra Prancūzijos dalis, savo paštui žymėti pasinaudojo 98 numeriu.

Departamentų ir apskričių numeravimas taip įsišaknijo net kasdieninėje prancūzų kalboje, kad numeraciją pradėta naudoti net tik pašto koduose, bet ir automobilių valstybiniuose numeriuose, ir net socialinio draudimo pažymėjimuose.

 Departamentų pabaiga? 

Pastaruoju metu Prancūzijoje manoma dar labiau decentralizuoti valdymą, kai kurias departamentų pareigas perduodant regionams, o kitas- kantonams ir municipalitetams. Tokiu atveju departamentai liktų nebereikalingi.

 Departamentų sąrašas 

Nr.LietuviškaiPrancūziškai01EnasAin02EnaAisne03AljėAllier04Aukštutinio Provanso AlpėsAlpes-de-Haute-Provence05Aukštutinės AlpėsHautes-Alpes06Pajūrio AlpėsAlpes-Maritimes07ArdešasArdèche08Ardėnai Ardennes09Arježas Ariège10Obas Aube11Odas Aude12Averonas Aveyron13Ronos deltaBouches-du-Rhône14KalvadosasCalvados15Kantalis Cantal16Šaranta Charente17Pajūrio ŠarantaCharente-Maritime18Šeras Cher19Korezas Corrèze2APietų KorsikaCorse-du-Sud2BAukštutinė KorsikaHaute-Corse21Kot d'OrasCôte-d’Or22Kot d'ArmorasCôtes-d’Armor23KrezasCreuse24Dordonė Dordogne25Du Doubs26Dromas Drôme27Eras Eure28Eras ir LuaraEure-et-Loir29FinisterasFinistère30GarasGard31Aukštutinė GaronaHaute-Garonne32Žeras Gers33Žironda Gironde34Hero Hérault35Ilis ir VilenasIlle-et-Vilaine36Endras Indre37Endras ir LuaraIndre-et-Loire38Izeras Isère39JuraJura40LandaiLandes41Luaras ir ŠerasLoir-et-Cher42LuaraLoire43Aukštutinė LuaraHaute-Loire44Atlanto LuaraLoire-Atlantique45LuarėLoiret46Lo Lot47Lo ir GaronaLot-et-Garonne48Lozeras Lozère49Menas ir LuaraMaine-et-Loire50Manšas Manche51Marna Marne52Aukštutinė MarnaHaute-Marne53Majenas Mayenne54Mertas ir MozelisMeurthe-et-Moselle55MezasMeuse56MorbihanasMorbihan57Mozelis Moselle58Njevras Nièvre59Šiaurė Nord60Uaza Oise61Ornas Orne62Pa de KalėPas-de-Calais63Piui de DomasPuy-de-Dôme64Atlanto PirėnaiPyrénées-Atlantiques65Aukštutiniai PirėnaiHautes-Pyrénées66Rytų PirėnaiPyrénées-Orientales67Žemutinis ReinasBas-Rhin68Aukštutinis ReinasHaut-Rhin69RonaRhône70Aukštutinė SonaHaute-Saône71Sona ir LuaraSaône-et-Loire72Sartas Sarthe73Savoja Savoie74Aukštutinė SavojaHaute-Savoie75Paryžius Paris76Pajūrio SenaSeine-Maritime77Sena ir MarnaSeine-et-Marne78Ivelinas Yvelines79De SevrasDeux-Sèvres80SomaSomme81TarnasTarn82Tarnas ir GaronaTarn-et-Garonne83VarasVar84VokliūzasVaucluse85Vandėja Vendée86VjenasVienne87Aukštutinis VjenasHaute-Vienne88VogėzaiVosges89Jonas Yonne90Belforo teritorijaTerritoire de Belfort91Esonas Essonne92Aukštutinė SenaHauts-de-Seine93Sena-Sen DeniSeine-Saint-Denis94Marnos slėnisVal-de-Marne95Uazos slėnisVal-d’Oise97Užjūrio departamentaiDépartements d’outre-mer971GvadelupėGuadeloupe972MartinikaMartinique973Prancūzijos GvianaGuyane974RejunjonasRéunion

 Nuorodos 
 France: Administrative Division (Citypopulation.de)
 Regions of France (Statoids.com)